গোলাম রাব্বানী (চাঁপাইনবাবগঞ্জের রাজনীতিবিদ)

গোলাম রাব্বানী (জন্ম: ১ এপ্রিল ১৯৫৮) বাংলাদেশের একজন রাজনীতিবিদ। তিনি চাঁপাইনবাবগঞ্জ-১ আসনের সংসদ সদস্য ছিলেন।

প্রারম্ভিক জীবন
গোলাম রাব্বানী ১ এপ্রিল ১৯৫৮ সালে তৎকালীন পূর্ব পাকিস্তানের চাঁপাইনবাবগঞ্জের শিবগঞ্জের কানসাটের পুকুরিয়া গ্রামে জন্মগ্রহণ করেন। তার পিতা বেলায়েত আলী মৃধা ও মাতা মনসুরা বেগম। ছয় ভাইয়ের মধ্যে তিনি দ্বিতীয়।

১৯৭৩ সালে তিনি কানসাট উচ্চ বিদ্যালয় থেকে এসএসসি, ১৯৭৫ সালে রাজশাহী নিউ গভ. ডিগ্রী কলেজ থেকে এইচএসসি এবং ১৯৮৫ সালে রাজশাহী কলেজের মনোবিজ্ঞান বিভাগ থেকে স্নাতক/সম্মান ডিগ্রী অর্জন করেন।

 ব্যক্তিগত জীবন 
ব্যক্তিগত জীবনে এক ছেলে ও দুই মেয়ের জনক গোলাম রাব্বানীর স্ত্রীর নাম শামীমা আখতার পারুল।

রাজনৈতিক জীবন
গোলাম রাব্বানী ছাত্রজীবন থেকে জাসদ ছাত্রলীগের মাধ্যমে রাজনৈতিক জীবন করেন শুরু। তিনি ১৯৭৯ থেকে ১৯৮০ পর্যন্ত রাজশাহী মহানগর শাখা জাসদ ছাত্রলীগের সাধারণ সম্পাদক ছিলেন।

২০০৮ সালের নবম জাতীয় সংসদ নির্বাচনে চাঁপাইনবাবগঞ্জ-১ আসন থেকে গণফোরামের প্রার্থী হিসেবে তিনি পরাজিত হয়েছিলেন।

১০ নভেম্বর ২০১৩ সালে তিনি বাংলাদেশ আওয়ামী লীগ যোগ দেন।

তিনি ২০১৪ সালের দশম জাতীয় সংসদ নির্বাচনে চাঁপাইনবাবগঞ্জ-১ আসন থেকে বাংলাদেশ আওয়ামী লীগের প্রার্থী হিসেবে বিনা প্রতিদ্বন্দ্বিতায় সংসদ সদস্য মনোনীত হন।

তিনি শিবগঞ্জ উপজেলা আওয়ামীলীগের সাবেক সভাপতি। ২৫ ডিসেম্বর ২০১৫ সালে তিনি দলীয় শৃঙ্খলা ভঙ্গের অভিযোগে আওয়ামীলীগ থেকে বহিষ্কৃত হলেও পুনরায় দলে ও দলীয় পদে ফেরেন।

 কানসাট-বিদ্যুৎ আন্দোলন 
গোলাম রাব্বানী বিদ্যুতের দাবিতে ২০০৬ সালে সংঘটিত কানসাট গণআন্দোলনের নেতৃত্ব দিয়ে দেশব্যাপী আলোচনায় আসেন। আন্দোলনে চাঁপাইনবাবগঞ্জের ২ জন মানুষ প্রাণ দিয়েছিলেন।

 সমালোচনা 
গোলাম রাব্বানী তার বাড়ি থেকে বিদ্যুতের অবৈধ সংযোগ নিয়েছিলেন যা ১১ ফেব্রুয়ারি ২০১৫ সালে পল্লীবিদ্যুৎ সমিতি বিচ্ছিন্ন করে।

 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:১৯৫৮-এ জন্ম
বিষয়শ্রেণী:কানসাট উচ্চ বিদ্যালয়ের প্রাক্তন শিক্ষার্থী
বিষয়শ্রেণী:নিউ গভর্নমেন্ট ডিগ্রী কলেজ, রাজশাহীর প্রাক্তন শিক্ষার্থী
বিষয়শ্রেণী:রাজশাহী কলেজের প্রাক্তন শিক্ষার্থী
বিষয়শ্রেণী:চাঁপাইনবাবগঞ্জ জেলার রাজনীতিবিদ
বিষয়শ্রেণী:গণফোরামের সাবেক রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:দশম জাতীয় সংসদ সদস্য